På grunn av en vognfeil, var det tirsdag formiddag driftsstans mellom Byparken og Danmarks plass. Bybanen gikk som normalt mellom Danmarks plass og Bergen lufthavn. Skyss meldte om feilen klokken 0940.

– Det er en bybanevogn som står fast på Nygård. Vi jobber med å få flyttet den, opplyste pressekontakt i Skyss, Ingrid Dreyer.

En halvtime etter at feilen ble meldt, var det igjen drift på hele linjen.

Skyss melder at noen forsinkinger må passasjerene regne med.